O nouă teorie face furori în mediul online, fiind promovată de foarte mulți admiratori ai Prințesei de Wales: a fost Kate Middleton înlocuită în cea mai recentă apariție? Au apărut primele informații despre femeia alături de care Prințul William apare la magazin. Familia Regală pare să fie în centrul unui nou scandal.
Publicarea fotografiei în care Kate Middleton apare înconjurată de cei trei copii ar fi trebuit să pună punct specualțiilor legate de starea de sănătate a Prințesei de Wales, însă descoperirea faptului că imaginea a fost modificată folosind programe de editare nu a făcut decât să amplifice teoriile și zvonurile. Cu doar câteva zile în urmă, ea și Prințul William au fost surprinși în public, în timpul unei sesiuni de cumpărături.
Cei doi au fost filmați plecând de la Windsor Farm Shop, în apropierea locuinței lor. Analizând însă cu atenție detaliile, admiratorii săi par să fie convinși că apariția este un înșelătoare. O nouă întrebare își caută acum răspuns în mediul online: a fost Kate Middleton înlocuită?
Femeia alături de care Prințul William apare la magazin nu ar fi Prințesa de Wales, susțin unii internauți. Cea din imagini are un mers foarte rapid, o postură ce nu seamănă cu eleganța lui Kate Middleton. În plus, poate fi văzută ducând în mână o sacoșă destul de voluminoasă, lucru ce nu este permis de protocolul regal și care nici nu este recomandat unei persoane care tocmai a suferit o intervenție chirurgicală.
Mulți internauți susțin că cea care apare în compania viitorului rege ar fi, de fapt, Heidi Agan, o tânără care seamănă foarte bine cu Kate Middleton și care a reușit chiar să își construiască o carieră din a fi "dublura" Prințesei de Wales.
Te-ar putea interesa și: Boala lui Kate Middleton este mai gravă decât s-a crezut? Ce a spus și fratele Prințesei Diana
Un expert în limbajul corpului a analizat mișcările femeii din imagini, confirmând că aceasta chiar este Kate Middleton.
"Mersul ei, liniștit și sigur, nu indică altceva decât fericire și o stare de bine. În timp ce William pare să tânjească la intimitate aici, cu borul de la șapcă tras peste față și capul în jos, Kate merge într-un fel pentru a atrage atenția, trecând înaintea soțului ei și purtând un zâmbet larg și radiant în timp ce merge. Kate arată fericită și încrezătoare aici și dornică să preia conducerea și să fie remarcată", a explicat Judi James, pentru The Mirror.